Nafarroako Parlamentuak, 2021eko maitzaren 27an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Sodenaren bidez laguntza finantzarioa ematen zaien enpresa guztiek beren plan estrategikoetan ingurumen-, gizarte- eta gobernantza-iraunkortasuneko irizpideak eta helburu zehatzak dituzten ekintza-planak txerta ditzaten”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Sodenaren bidez laguntza finantzarioa ematen zaien enpresa guztiek beren plan estrategikoetan ingurumen-, gizarte- eta gobernantza-iraunkortasuneko irizpideak eta helburu zehatzak dituzten ekintza-planak txerta ditzaten.

2. Sentsibilizazio-ekintzak bultza ditzan enpresetan jasangarritasun-irizpideak sartzea sustatzeko.

3. Herritarrak sentsibilizatzeko ekintzak bultza ditzan, kontsumoaren arloan jasangarritasun-irizpideak kontuan hartzeko”.

Iruñean, 2021eko maiatzaren 28an

Lehendakaria: Unai Hualde Iglesias